2020-ci il dövlət büdcəsinin xərcləri və gəlirləri açıqlanıb 
Dövlət büdcəsinin xərcləri 25 milyard 617 milyon 700 min manat, gəlirləri 24 milyard 484 milyon manat səviyyəsində proqnozlaşdırılır
2020-ci ildə Azərbaycan dövlət büdcəsinin xərcləri 25 milyard 617 milyon 700 min manat təşkil edəcək. 2019-cu illə müqayisədə bu göstərici 427,7 milyon manat çoxdur. Sosial yönümlü xərclər dövlət büdcəsinin 40,7% təşkil edəcək, bu da 2019-cu ilin analoji göstəricisindən 2662,2 milyon manat yaxud 9% çoxdur. Əmək haqlarının ödənilməsinə 6723,4 milyon manat, pensiya və sosial müavinətlərin ödənməsinə 3213,4 milyon manat, icbari tibbi sığortanın tətbiqinə 902,9 milyon manat xərclənəcək. Dövlət büdcəsinin gəlirləri 24 milyard 484 milyon manat səviyyəsində proqnozlaşdırılır, bu da 2019-cu ilin büdcəsinin gəlirlərindən 1 milyard 316 milyon manat, yaxud 5,7% çoxdur. Neft gəlirləri 13947,5 milyon manat, yaxud büdcənin 57%-i, qeyri-neft gəlirləri isə 10536,5 milyon, manat yaxud büdcənin 43% təşkil edəcək. Cari illə müqayisədə qeyri-neft gəlirlərinin səviyyəsi 1068,8 milyon manat, yaxud 11,3% çoxdur. Büdcə kəsiri 1133,7 milyon manat səviyyəsində proqnozlaşdırılır, bu da 2019-cu ilin analoji göstəricisindən 888,3 milyon manat, yaxud 43,9% azdır. Naxçıvan Muxtar Respublikasının büdcəsi 480,3 milyon manatdır. Bu da 2019-cu illə müqayisədə 96,6 milyon manat çoxdur. Büdcədə neftin qiyməti 1 barelə görə 55 dollar hesabı ilə götürülüb. 2019-cu ilin dövlət büdcəsində neft 60 dollar səviyyəsində göstərilib. İqtisad elmləri doktoru Qubad İbadoğlu Facebook profilində dövlət büdcəsinin parametrlərini şərh edərkən qeyd edib ki, 2020-ci ildə dövlət büdcəsinin xərclərinin ümumi həcmində cari xərclərin xüsusi çəkisi ilk dəfə olaraq 60%-dən çox olacaq, bu da onu deməyə əsas verir ki, qeyri-neft gəlirləri hesabına cari xərclərin 80% təmin etmək mümkün olacaq. "Cari xərclərin qalan hissəsi, həmçinin dövlət borcları və kapital xərclər neft gəlirləri hesabına ödəniləcək. Bu o deməkdir ki, indiyə qədər dövlət büdcəsinin xərclərini qeyri-neft sektoru hesabına ödəmək mümkün deyil. Beləliklə, gələn ilin dövlət büdcəsinin xarici şoklardan asılılığı, həmçinin dövlət büdcəsi gəlirlərini təmin etmək riski artıb," o yazıb. 2019-cu il dövlət büdcəsinin gəlirləri üzrə proqnoz 23 milyard 168 milyon manat, xərclər 25 milyard 190 milyon manat planlaşdırılıbr. 2019-cu il dövlət büdcəsinin kəsiri 2 milyard 22 milyon manat və ya ÜDM-in 2,5% -i səviyyəsində proqnozlaşdırılır.